**Templed neges e-bost i wahodd ymgeiswyr etholiadol i lwyfannau etholiad**

**Pwnc: Gwahoddiad i lwyfannau etholiad lleol**

Gallwch ddefnyddio'r templed neges e-bost isod i wahodd ymgeiswyr etholiadol i'r llwyfannau etholiad. Cofiwch ddarllen [ein canllawiau ar-lein](https://campaigning.friendsoftheearth.uk/general-resources/political-impartiality-guidance?_ga=2.70979097.88678672.1582022380-1218046356.1568895733) ynghylch pwy i'w gwahodd i sicrhau eich bod yn aros yn ddiduedd o safbwynt gwleidyddol.

Yn ystod cyfnod yr etholiad bydd ymgeiswyr yn derbyn gwahoddiadau i nifer o ddigwyddiadau, ac os nad ydych yn derbyn ateb, gwnewch ymholiadau drwy neges e-bost neu dros y ffôn.

Annwyl [enw'r ymgeisydd]

Ysgrifennaf atoch ar ran [enw grŵp] i'ch gwahodd chi i lwyfan etholiad lleol yn y cyfnod yn arwain at yr etholiad, fydd yn canolbwyntio ar ymdrin â'r argyfwng hinsawdd.

Rydym yn wynebu problemau dyrys o ran yr hinsawdd. Mae'r byd wedi cynhesu 1 gradd, ac rydym yn barod yn gweld effeithiau brawychus y chwalfa hinsawdd: yn y DU, rydym yn profi llifogydd difrifol, tywydd poeth heb ei debyg, a thramor mae trigolion yn rhai o wledydd tlotaf y byd yn gorfod gadael eu cartrefi oherwydd tywydd eithafol. Bydd pob cynnydd bychan yn y tymheredd ar draws y byd yn arwain at fwy o lifogydd a phrinder bwyd; mae mwy o rywogaethau a riffiau cwrel hefyd ar drengi.

Pe byddech yn cael eich ethol, hoffem wybod sut y byddwch yn manteisio ar eich grym i leihau allyriadau yn [lleoliad] a helpu i ddiogelu'r bobl fwyaf bregus yn ein hardal rhag effeithiau chwalfa'r hinsawdd.

Nid yw'r argyfwng hinsawdd wedi diflannu ers i COVID-19 ddechrau. Yn wir, mae wedi gwaethygu. Gyda thywydd eithafol yn amrywio ym mhob cwr o'r byd, yn cynnwys llifogydd a thywydd poeth yn y DU, mae gweithredu o fewn ein holl gymunedau'n hanfodol. Rydym yn credu bod modd creu dyfodol gwell. Oherwydd hyn, rydym yn credu bod gan y pleidleiswyr yn [lleoliad] hawl i wybod mwy am eich bwriad i ymdrin â'r argyfwng hinsawdd a chreu adferiad gwyrdd a theg ar ôl y pandemig.

Trefnir y llwyfan etholiad hwn gan [enw grwpiau /cynghreiriau sydd ynghlwm â'r gwaith trefnu] ac fe'i cynhelir ar [dyddiad / amser / – o.n. efallai yr hoffech ganiatáu hyblygrwydd gyda hyn, nes eich bod yn gwybod pryd mae ymgeiswyr ar gael]. Bydd y digwyddiad yn cynnwys [disgrifiwch fformat y llwyfan etholiad – er enghraifft, a cheir cwestiynau gan y gynulleidfa, a fydd yr ymgeiswyr yn cael cyfle i gyflwyno araith fer, ac ati]

Rydym wedi gwahodd ymgeiswyr o'r prif bartïon, a hoffem sicrhau bod pob un yn cael cynrychiolaeth. [Os yn ddefnyddiol, ychwanegwch frawddeg yma yn nodi pwy sydd eisoes wedi cytuno i fod yn bresennol o'r partïon eraill]. Fel grŵp, rydym yn ddiduedd o safbwynt gwleidyddol, a byddwn yn sicrhau bod pawb yn cael cyfle cyfartal i gyfrannu. Rydym hefyd wedi gwahodd y wasg leol.

Gallwch gysylltu â ni drwy anfon neges at [cyfeiriad e-bost grŵp] ac ar [rhif ffôn symudol] – edrychwn ymlaen at glywed gennych yn fuan.

Dymuniadau gorau,

[Eich enw ac enw'r grŵp]